 Nehemaya 1  Okwu Nehemaya nwa Hakalaya kwuru: O wee ruo nọnwa Kislev, nafọ nke iri abụọ, na mụ onwe m nọ na Shushan bụ obí eze.Hanenaị, otu nime ụmụnne m, wee bata, ya na ndị ọzọ ndị si Juda, m wee jụọ ha banyere ndị Juu, ndị lanahụrụnụ, bụ ndị fọdụrụ nime ndị a dọọrọ nagha, nakwa banyere Jeruselem.Ha wee sị m: Ndị fọdụrụnụ, ndị fọdụrụ nime ndị a dọọrọ nagha, nógbè ahụ a na-achị achị, nọ nọnọdụ dị oké njọ, a na-akọchakwa ha; a kwatuwokwa mgbidi Jeruselem, gbaakwa ọnụ ụzọ ámá ya ọkụ.O wee ruo na, ozugbo m nụrụ okwu ndị a, m nọdụrụ ala malite ịkwa ákwá na iru uju ruo ọtụtụ ụbọchị. M nọkwa na-ebu ọnụ ma na-ekpe ekpere nihu Chineke nke eluigwe.M wee sị: Ewoo, Jehova bụ Chineke nke eluigwe, Chineke nke dị ukwuu ma dị egwu, onye na-edebere ndị hụrụ ya nanya na ndị na-eme ihe o nyere niwu ọgbụgba ndụ, onye na-egosikwa ha obiọma,biko, gee ntị, ka anya gị gherekwa oghe, ka i wee nụrụ ekpere ohu gị, bụ nke m na-ekpe nihu gị taa, ehihie na abalị, banyere ụmụ Izrel bụ ndị ohu gị, na-ekwupụta mmehie ụmụ Izrel mgbe niile, bụ nke anyị mere megide gị. Anyị emehiewo, mụ na ụlọ nna m.Nezie, anyị emewo omume rụrụ arụ megide gị, anyị edebeghịkwa ihe i nyere niwu na ụkpụrụ gị na mkpebi ikpe ndị i nyere Mozis ohu gị niwu.Biko, cheta okwu i nyere Mozis ohu gị niwu, sị, Ọ bụrụ na unu onwe unu emee omume ekwesịghị ntụkwasị obi, mụ onwe m kwa ga-achụsasị unu netiti ndị dị iche iche.Mgbe unu laghachikwutere m, debekwa ihe niile m nyere niwu ma mee ha, ọ bụrụgodị na ndị unu a chụsasịrị achụsasị nọ na nsọtụ eluigwe, m ga-esi nebe ahụ chịkọta ha, kpọlatakwa ha nebe ahụ m họọrọ ime ka aha m biri na ya.Ha bụ ndị ohu gị na ndị gị, ndị i ji ike gị dị ukwuu na aka gị dị ike napụta.Ewoo, Jehova, biko, ka ntị gị nụrụ ekpere ohu gị na ekpere ndị ohu gị, bụ ndị ịtụ egwu aha gị na-atọ ụtọ; biko, mee ka ohu gị nwee ihe ịga nke ọma taa, meekwa ka ọ bụrụ onye nwoke a ga-emere ebere. 